"ออมสิน"แจง ปล่อยกู้สินเชื่อพ่อค้าแม่ค้าผ่านเพจMymo ข่าวปลอม
ออมสิน ชี้แจงข่าวปล่อยกู้สินเชื่อพ่อค้าแม่ค้า ไม่ต้องมีคนค้ำ ผ่านเพจ Mymo เป็นข่าวปลอมศูนย์ต่อต้านข่าวปลอม ยันข้อมูลเท็จ
25 ก.พ. 2566

กรณีที่มีผู้โพสต์ให้ข้อมูลโดยระบุว่า "ออมสิน" ปล่อยกู้สินเชื่อพ่อค้าแม่ค้า ไม่ต้องมีคนค้ำ ผ่านเพจ Mymo สินเชื่อด่วน
ศูนย์ต่อต้านข่าวปลอม | Anti-Fake News Center Thailandทางธนาคารออมสิน กระทรวงการคลัง ได้ตรวจสอบข้อมูลและชี้แจงว่า "เพจเฟซบุ๊กดังกล่าวเป็นเพจปลอม และไม่มีความเกี่ยวข้องกับธนาคารแต่อย่างใด ประชาชนที่พบเห็นข้อมูลจากเพจดังกล่าวขอให้ระมัดระวังและตรวจสอบข้อมูลที่ถูกต้องจากธนาคารออมสินก่อนทุกครั้ง"ดังนั้นโปรดอย่าหลงเชื่อจนกว่าจะตรวจสอบข้อมูลกับทางธนาคารให้ชัดเจนก่อน และเพื่อป้องกันความเสียหายอันอาจเกิดแก่ทรัพย์สินและข้อมูลส่วนบุคคลของประชาชน ขอให้ติดตามข้อมูลของธนาคารได้จากช่องทางการสื่อสารหลักของธนาคารออมสิน ได้แก่ เว็บไซต์ www.gsb.or.th , แอปพลิเคชั่น MyMo , Social Media ช่องทาง GSB Society , GSB Now เท่านั้น
ทั้งนี้หากผู้ใดพบเห็นพฤติกรรมอันเป็นที่น่าสงสัยส่อไปในทางทุจริตหลอกลวง ขอให้แจ้ง GSB Contact Center โทร 1115